Ուիլ Հյուզ

**Ուիլ Հյուզ** (, ), անգլիացի պրոֆեսիոնալ ֆուտբոլիստ։ Ներկայումս հանդես է գալիս Ուոթֆորդի կազմում։ Խաղում է կիսապաշտպանի դիրքում։

## Ակումբային կարիերա
### Դերբի Կաունտի
Ֆուտբոլիստի կարիերան Հյուզը սկսել է Միքլօվեր Ջուբիլիում։ 2011 թվականի ամռանը նա միացավ Դերբի Կաունտիի ակադեմիային։ Իր պրոֆեսիոնալ դեբյուտը նշեց 2011 թվականի նոյեմբերի 5-ին՝ փոխարինման մտնելով Պիտերբորո Յունայթեդի դեմ խաղում։ Առաջին հանդիպումը թիմի մեկնարկային կազմում անցկացրեց 2012 թվականի ապրիլի 28-ին՝ կրկին Պիտերբորո Յունայթեդի դեմ խաղում։

Իր առաջին գոլը պրոֆեսիոնալ կարիերայում Հյուզը խփեց 2012 թվականի սեպտեմբերի 1-ին՝ Ուոթֆորդի դեմ խաղում։ Հոկտեմբերի 20-ին նա երկարաձգեց պայմանագիրը Դերբի Կաունտիի հետ մինչև 2015 թվականը։ Իր երկրորդ գոլը խփեց նոյեմբերի 10-ին՝ Միլուոլի դեմ խաղում։ Նոյեմբերին անգլիացին ճանաչվեց Ֆուտբոլային Լիգայի ամսվա լավագույն երիտասարդ ֆուտբոլիստ։ 2013 թվականի ապրիլին Հյուզը երկարաձգեց իր պայմանագիրը ակումբի հետ 1 տարով։ 2012-13 մրցաշրջանում նա անցկացրեց 35 հանդիպում առաջնությունում՝ դառնալով 2 գոլի ու 2 գոլային փոխանցման հեղինակ և ճանաչվելով Դերբի Կաունտիի տարվա լավագույն երիտասարդ ֆուտբոլիստ։

2013 թվականի սեպտեմբերի 21-ին Հյուզը գոլի հեղինակ դարձավ Ռեդինգի դեմ խաղում, սակայն Դերբին պարտվեց 1-3 հաշվով։ Հոկտեմբերի 5-ին նա գոլ խփեց Լիդս Յունայթեդի դեմ խաղում։ 2013-14 մրցաշրջանում Հյուզը անցկացրեց 48 հանդիպում՝ դառնալով 5 գոլի և 6 գոլային փոխանցման հեղինակ։ Անգլիացին ընդգրկվեց Չեմպիոնշիպի խորհրդանշական հավաքականում և ճանաչվեց Ֆուտբոլային Լիգայի տարվա լավագույն երիտասարդ ֆուտբոլիստ։

2014 թվականի հուլիսի 1-ին Հյուզը երկարաձգեց իր պայմանագիրը Դերբի Կաունտիի հետ մինչև 2018 թվականը։ Սեպտեմբերի 17-ին նա գոլի հեղինակ դարձավ Բլեքբուրն Ռովերսի դեմ խաղում՝ օգնելով իր թիմին հաղթել 3-2 հաշվով։ Սեպտեմբերի 30-ին Հյուզը գոլ խփեց Բորնմութի դեմ խաղում։ 2015 թվականի փետրվարի 7-ին անգլիացին 2 գոլային փոխանցում տվեց Բոլտոն Ուոնդերերսի դեմ խաղում։ 2014-15 մրցաշրջանում Հյուզը անցկացրեց 48 հանդիպում՝ դառնալով 3 գոլի ու 6 գոլային փոխանցման հեղինակ և ճանաչվեց Դերբի Կաունտիի տարվա լավագույն ֆուտբոլիստ։

2015 թվականի օգոստոսի 8-ին՝ Բոլտոն Ուոնդերերսի դեմ խաղում Հյուզը ստացավ խաչաձև կապանների վնասվածք՝ բաց թողնելով 8 ամիս։ Նա խաղադաշտ վերադարձավ 2016 թվականի ապրիլի 9-ին՝ կրկին Բոլտոնի դեմ խաղում։ Դեկտեմբերի 11-ին Հյուզը գոլի հեղինակ դարձավ Նոթինգհեմ Ֆորեստի դեմ խաղում։ 2017 թվականի հունվարի 13-ին նա երկարաձգեց իր պայմանագիրը ակումբի հետ մինչև 2020 թվականը։ Հունվարի 21-ին անգլիացին գոլ խփեց Ռեդինգի դեմ խաղում՝ օգնելով իր թիմին հաղթել 3-2 հաշվով։ Դերբի Կաունտիի կազմում Հյուզը անցկացրեց 189 հանդիպում՝ դառնալով 12 գոլի և 18 գոլային փոխանցման հեղինակ։

### Ուոթֆորդ
2017 թվականի հունիսի 24-ին Հյուզը 5 տարվա պայմանագիր կնքեց Ուոթֆորդի հետ։ Ակումբը նրա համար վճարեց 8 միլիոն ֆունտ ստերլինգ։ Իր դեբյուտը Ուոթֆորդի կազմում նշեց օգոստոսի 22-ին՝ Անգլիայի լիգայի գավաթի Բրիստոլ Սիթիի դեմ խաղում՝ այս խաղում դառնալով գոլային փոխանցման հեղինակ։ Առաջին հանդիպումը Պրեմիեր Լիգայում անցկացրեց հոկտեմբերի 28-ին՝ փոխարինելով Անդրե Կարիլյոյին Ստոկ Սիթիի դեմ խաղում։ Իր առաջին գոլը խփեց նոյեմբերի 19-ին՝ Վեստ Հեմ Յունայթեդի դեմ խաղում՝ այս խաղում դառնալով նաև գոլային փոխանցման հեղինակ և 2-0 հաշվով հաղթանակ պարգևելով իր թիմին։ Ուոթֆորդի կազմում իր առաջին մրցաշրջանում Հյուզը անցկացրեց 16 հանդիպում՝ դառնալով 2 գոլի և 4 գոլային փոխանցման հեղինակ։

2018 թվականի օգոստոսի 9-ին Հյուզը գոլ խփեց Բարնլիի դեմ խաղում։ 2019 թվականի ապրիլի 2-ին՝ Ֆուլհեմի դեմ խաղում նա դարձավ գոլի և գոլային փոխանցման հեղինակ՝ օգնելով Ուոթֆորդին հաղթել 4-1 հաշվով։

## Միջազգային կարիերա
Հյուզը ներկայացրել է Անգլիան մինչև 17 և մինչև 21 տարեկանների երիտասարդական հավաքականներում։ 2015 թվականին նա Մ21 հավաքականի կազմում մասնակցեց Եվրոպայի առաջնությանը, սակայն Անգլիան դուրս մնաց խմբային փուլից։ 2017 թվականին Հյուզը կրկին մասնակցեց Եվրոպայի մինչև 21 տարեկանների առաջնությանը՝ անցկացնելով 2 հանդիպում և դառնալով 1 գոլային փոխանցման հեղինակ։ Անգլիան դուրս մնաց մրցաշարի կիսաեզրափակչից՝ հետխաղյա 11-մետրանոցների հարվածաշարում պարտվելով Գերմանիային։

2019 թվականի ապրիլին Հյուզը հայտարարեց, որ նա արմատներով Ուելսից է և իրավասու է հանդես գալ այդ երկրի հավաքականի կազմում։ Այնուամենայնիվ, ըստ Ուելսի ֆուտբոլի ասոցիացիայի 2015 թվականին կատարած ուսումնասիրության, Հյուզի միայն մեծ պապիկ-տատիկն են Ուելսից, և նա իրավունք չունի հանդես գալ Ուելսի ազգային հավաքականում։

## Կարիերայի վիճակագրություն
### Ակումբային վիճակագրություն
*2019 թվականի մայիսի 4-ի դրությամբ*

## Նվաճումներ
### Անհատական

* Ֆուտբոլային Լիգայի ամսվա լավագույն երիտասարդ ֆուտբոլիստ. նոյեմբերի 2012
* Դերբի Կաունտիի տարվա լավագույն երիտասարդ ֆուտբոլիստ. 2012–13
* Չեմպիոնշիպի մրցաշրջանի խորհրդանշական հավաքական. 2013–14
* Ֆուտբոլային Լիգայի տարվա լավագույն երիտասարդ ֆուտբոլիստ. 2013–14
* Դերբի Կաունտիի տարվա լավագույն ֆուտբոլիստ. 2014–15

## Ծանոթագրություններ

## Արտաքին հղումներ
* Հյուզի պաշտոնական Տվիտերի էջը
* Հյուզը transfermarkt-ում
* Հյուզը soccerbase.com-ում
* Հյուզը WhoScored.com կայքում
* Հյուզը Ուոթֆորդի պաշտոնական կայքում 
* Հյուզը Պրեմիեր Լիգայի պաշտոնական կայքում

Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիացի ֆուտբոլիստներ
Կատեգորիա:Դերբի Կաունտիի ֆուտբոլիստներ
Կատեգորիա:Ուոթֆորդի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Քրիսթալ Փելասի ֆուտբոլիստներ